CELEX: 31991R3655
Language: el
Date: 1991-12-16 00:00:00
Title: Κανονισμός ( ΕΟΚ ) αριθ. 3655/91 της Επιτροπής της 16ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3846/87 περί καθορισμού της ονοματολογίας των γεωργικών προϊόντων για τις επιστροφές κατά την εξαγωγή

Avis juridique important

|

31991R3655

Κανονισμός ( ΕΟΚ ) αριθ. 3655/91 της Επιτροπής της 16ης Δεκεμβρίου 1991 για την τροποποίηση του κανονισμού ( ΕΟΚ ) αριθ. 3846/87 περί καθορισμού της ονοματολογίας των γεωργικών προϊόντων για τις επιστροφές κατά την εξαγωγή  

Επίσημη Εφημερίδα αριθ. L 348 της 17/12/1991 σ. 0014 - 0015

ΚΑΝΟΝΙΣΜΟΣ (ΕΟΚ) αριθ. 3655/91 ΤΗΣ ΕΠΙΤΡΟΠΗΣ  της 16ης Δεκεμβρίου 1991  για την τροποποίηση του κανονισμού (ΕΟΚ) αριθ. 3846/87 περί καθορισμού της ονοματολογίας των γεωργικών προϊόντων για τις επιστροφές κατά την εξαγωγήΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3653/90 (2), και ιδίως το άρθρο 16,  Εκτιμώντας:  ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3307/91 (4), καθιέρωσε ονοματολογία για τις επιστροφές-  ότι, προκειμένου να διευκολυνθεί η δημιουργία ορισμένων δυνατοτήτων που συμβάλουν στην ανάπτυξη των συναλλαγών στον τομέα των σύνθετων τροφών, πρέπει να τροποποιηθεί ο ορισμός των "προϊόντων σιτηρών" που χρησιμοποιούνται για την παρασκευή σύνθετων  ζωοτροφών του κωδικού ΣΟ 2309, ο οποίος ορισμός αναφέρεται στις υποσημειώσεις του τομέα 5 του παραρτήματος του κανονισμού (ΕΟΚ) αριθ. 3846/87-  ότι ο κανονισμός (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (5), όπως τροποποιήθηκε τελευταία από τον κανονισμό (ΕΟΚ) αριθ. 3537/91 της Επιτροπής (6), εισάγει, από 1ης  Ιανουαρίου 1992, τροποποιήσεις ως προς την περιγραφή των εμπορευμάτων και τη δασμολογική κλάση των πλιγουριών και των σιμιγδαλιών καλαμποκιού που υπάγονται στον κωδικό ΣΟ 1103 13- ότι πρέπει, συνεπώς, να προσαρμοστεί στη συνδυασμένη ονοματολογία, από  την ίδια ημερομηνία, η περιγραφή των εμπορευμάτων καθώς και η δασμολογική κλάση που εμφαίνονται στον κανονισμό (ΕΟΚ) αριθ. 3846/87-  ότι, σύμφωνα με την υποσημείωση (6) του τομέα 3 του παραρτήματος του κανονισμού (ΕΟΚ) αριθ. 3846/87, ο αιτών πρέπει να αναφέρει την περιεκτικότητα σε ξηρά ύλη του αμύλου για όλες τις εξαγωγές- ότι η δήλωση αυτή είναι αναγκαία όσον αφορά το άμυλο που  μπορεί να λάβει αναλογικές επιστροφές κατά την εξαγωγή- ότι πρέπει, συνεπώς, να τροποποιηθεί η εν λόγω υποσημείωση-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3846/87 τροποποιείται ως εξής:  1. Οι υποσημειώσεις 6 και 7 του τομέα 3 αντικαθίστανται από το ακόλουθο κείμενο:  "(6) Η περιεκτικότητα σε ξηρά ύλη του αμύλου καθορίζεται με τη μέθοδο που αναφέρεται στο παράρτημα ΙΙ του κανονισμού (ΕΟΚ) αριθ. 1908/84 της Επιτροπής (ΕΕ αριθ. L 178 της 5. 7. 1984, σ. 22). Ο βαθμός καθαρότητας του αμύλου σε ξηρό εκχύλισμα καθορίζεται  με την τροποποιημένη μέθοδο πολοσκοπήσεως Ewers που δημοσιεύεται στο παράρτημα Ι της οδηγίας 72/199/ΕΟΚ της Επιτροπής (ΕΕ αριθ. L 123 της 29. 5. 1972, σ. 6).  (7) Η επιστροφή κατά την εξαγωγή που πληρώνεται για το άμυλο πρέπει να προσαρμοστεί χρησιμοποιώντας τον ακόλουθο τύπο:  1. Άμυλο πατάτας:   πραγματικό  ποσοστό  του ξηρού  εκχυλίσματος   80  x επιστροφή κατά την εξαγωγή 2. Άλλα άμυλα:   πραγματικό  ποσοστό  του ξηρού  εκχυλίσματος   87  x επιστροφή κατά την εξαγωγή Κατά την εκπλήρωση των τελωνειακών διατυπώσεων, ο αιτών αναφέρει, στη δήλωση που καταρτίζει για το σκοπό αυτό, την περιεκτικότητα σε ξηρά ύλη του προϊόντος."  2. Η περιγραφή του κωδικού ΣΟ 1103 13 της ονοματολογίας των γεωργικών προϊόντων για τις επιστροφές κατά την εξαγωγή που εμφαίνεται στον τομέα 3, αντικαθίσταται από την περιγραφή που εμφαίνεται στο παράρτημα του παρόντος κανονισμού.  3. Η υποσημείωση 2 του τομέα 5 αντικαθίσταται από το ακόλουθο κείμενο:  "(2) Ως "προϊόντα σιτηρών" νοούνται τα προϊόντα τα οποία υπάγονται στις διακρίσεις 0709 90 60 και 0712 90 19, κεφάλαιο 10, και στις κλάσεις 1101, 1102, 1103, 1104 (εξαιρουμένης της διακρίσεως 1104 30) και το περιεχόμενο σε σιτηρά των προϊόντων που  περιλαμβάνονται στις διακρίσεις 1904 10 10 και 1904 10 90 της συνδυασμένης ονοματολογίας. Το περιεχόμενο σε σιτηρά των προϊόντων των διακρίσεων 1904 10 10 και 1904 10 90 της συνδυασμένης ονοματολογίας θεωρείται ότι είναι ίσο με το βάρος των τελικών  αυτών προϊόντων."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εντούτοις, το άρθρο 1 σημείο 2 εφαρμόζεται από την 1η Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 27. 12. 1990, σ. 28. (3) ΕΕ αριθ. L 366 της 24. 12. 1987, σ. 1. (4) ΕΕ αριθ. L 313 της 14. 11. 1991, σ. 11. (5) ΕΕ αριθ. L 256 της 7. 9. 1987, σ. 1. (6) ΕΕ αριθ. L 335 της 6. 12.  1991, σ. 9.    ΠΑΡΑΡΤΗΜΑ        "Κωδικός ΣΟ  Περιγραφή εμπορευμάτων  Κωδικός προϊόντος      1103 13      Καλαμποκιού:   1103 13 10        Περιεκτικότητας σε λιπαρές ουσίες κατώτερης ή ίσης του 1,5 % κατά βάρος:            Περιεκτικότητας σε λιπαρές ουσίες κατώτερης ή ίσης  του 0,9 % κατά βάρος και περιεκτικότητας σε ακατέργαστη κυταρίνη, αναγόμενη σε ξηρά ύλη, κατώτερης ή ίσης του 0,6 % κατά βάρος (1) (5)  1103 13 10 100           Περιεκτικότητας σε λιπαρές ουσίες που υπερβαίνει το 0,9 % αλλά δεν υπερβαίνει το 1,3 % κατά  βάρος και περιεκτικότητας σε ακατέργαστη κυταρίνη, αναγόμενη σε ξηρά ύλη, κατώτερης ή ίσης του 0,8 % κατά βάρος (1) (5)  1103 13 10 300           Περιεκτικότητας σε λιπαρές ουσίες ανώτερης του 1,3 % αλλά κατώτερης ή ίσης του 1,5 % κατά βάρος και  περιεκτικότητας σε ακατέργαστη κυταρίνη, αναγόμενη σε ξηρά ύλη, κατώτερης ή ίσης του 1,0 % κατά βάρος (1) (5)  1103 13 10 500           Άλλα  1103 13 10 900  1103 13 90        Άλλα:            Περιεκτικότητας σε λιπαρές ουσίες που υπερβαίνει το 1,5 %  αλλά δεν υπερβαίνει το 1,7 % κατά βάρος και περιεκτικότητας σε ακατέργαστη κυταρίνη, αναγόμενη σε ξηρά ύλη, κατώτερης ή ίσης του 1 % κατά βάρος (1) (5)  1103 13 90 100           Άλλα  1103 13 90 900"